ธนาคารโลกปรับประมาณการเศรษฐกิจไทยทั้งปี โตร้อยละ 3.8 ท่ามกลางความเสี่ยงของเศรษฐกิจโลก
นายเกียรติพงศ์ อริยปรัชญา นักเศรษฐศาสตร์อาวุโสประจำประเทศไทย ธนาคารโลก แถลงข่าวรายงายการติดตามเศรษฐกิจไทย เดือนกรกฎาคม 2562 โดยเศรษฐกิจไทยเริ่มโตช้าลงตั้งแต่ต้นปีท่ามกลางความเสี่ยงของเศรษฐกิจโลกที่เพิ่มขึ้น ในไตรมาสแรกของปี เศรษฐกิจไทยขยายตัวได้ร้อยละ 2.8 ซึ่งเป็นการเติบโตที่ต่ำกว่าร้อยละ 3 เป็นครั้งแรกในรอบ 3 ปี โดยคาดการณ์ว่าทั้งปีเศรษฐกิจไทยจะขยายตัวได้ที่ร้อยละ 3.5 และในปี 2563 จะขยายตัวได้ร้อยละ 3.6 โดยปัจจัยที่ทำให้เศรษฐกิจไทยชะลอตัวลง มาจากการส่งออกโดยเฉพาะหมวดอุตสาหกรรมในประเทศจีน และยุโรป ที่ได้รับผลกระทบจากสงครามการค้า ทำให้ในไตรมาสแรกของปีการส่งออกหดตัวมาอยู่ที่ ร้อยละ -4  ในขณะที่การส่งออกในกลุ่ม CLMV ยังคงเติบโตได้ดี ซึ่งในภาพรวมทั้งปีการส่งออกน่าจะกลับมาขยายตัวได้ที่ร้อยละ 2.2        ด้านการลงทุนภาครัฐชะลอตัวลงเล็กน้อยที่ร้อยละ 0.1 เนื่องจากความล่าช้าของการดำเนินการโครงการขนาดใหญ่ ขณะที่การลงทุนภาคเอกชนยังอยู่ในระดับที่สูงจากผลพวงตอนหนึ่งความคืบหน้าการลงทุนโครงสร้างพื้นฐานของภาครัฐแต่อัตราการใช้กำลังการผลิตในภาพรวมของทุกอุตสาหกรรมยังอยู่ในระดับต่ำที่ร้อยละ 71         นอกจากนี้ ปัจจัยภายนอกความตึงเครียดทางด้านการค้าระหว่างสหรัฐอเมริกา และจีนยังมีผลต่อการเติบโตเศรษฐกิจของประเทศ และปัจจัยด้านความไม่แน่นอนทางการเมืองยังคงมีผลต่อความมั่นใจของนักลงทุน